
Este fess a pesti nő, de mikor fess a konferanszié?

Kulcsszavak: előadás;eszközrendszer;újcirkusz;konferanszié;előadóművészet
A műsor összeállításának szempontjai
Célunk volt egy olyan összművészeti produkció létrehozása, melyben komplex előadói eszközrendszerük egyedi módon mutatkozhat meg. 2024 júniusában színész osztályként végeztünk Baross Imre Artista- és Előadó-művészeti Akadémián. A fejlődni vágyás azonban tovább hajtott minket előadói eszközrendszerünk bővítése terén. Ennek köszönhetően, mindannyian tovább folytattuk tanulmányainkat a Budapest Cirkuszművészeti és Kortárstánc Főiskolán, mint az első konferanszié zsáner szakos hallgatók.
Előadói koncepció
2024 szeptemberétől gyakorlati és elméleti artista alapismeretekkel is bővült ismeretanyagunk, amely újabb lehetőségeket nyitott meg előadói kifejezőeszközeink terén. Ezen komplex előadóművészi ismeretek megjelenítésének szándékával hoztuk létre képzésünk első félévének projektfeladataként a Száz év találkozásai című összművészeti, újcirkuszi produkciót.
Azt kívánja leírni elméleti szinten leírni a tudományos diákköri dolgozatom, hogy milyen eszközrendszerrel gyakorol hatást a közönségére a konferanszié, különböző műsorszerkezetek függvényében. Vizsgálom azt is, milyen színészi eszközök használhatóak a cirkuszművészet narrációs szerkezetében.
A próbafolyamat kezdetén, a szerepek kiosztását követően, ki-ki a maga módján egyénileg is készülni kezdett az előadásra.
Vizsgálni kezdtem a konferanszié működését a különböző cirkuszművészeti műfajtípusok alapján, hogy komplexebb képet kapjak, s minél megfogalmazzam a számomra kijelölt feladatokra vonatkozóan.
Verbálisan megfogalmazott szövegeimet, vokális dalaimat karikán, szabadlétrán és trapézon adtam elő. Három szaktársammal együtt pedig a verbális, a vokális, valamint a légtorna eszközrendszerét szimultán működtetve, mintegy az előadóművészet szinergiáit egymásra vetítve adtuk elő az Este fess a pesti nő című dalt Darvas Szilárd slágermagyarázatával kiegészítetten.
Elméleti kontextus
Az elmúlt félév gyakorlati tapasztalatai, a létrehozott 100 perces előadóművészeti performansz, valamint ezek elméleti, esztétikai vizsgálata, elemzése módot kínált saját előadói eszközrendszerem tudatos bővítésére, fejlesztésére, s egyúttal választott szakterületem, a konferanszié, feladatkörének, céljainak, módszereinek, eszközeinek tisztázására.
Fenti előadói tapasztalatok, valamint az előadói eszközrendszer elemzése, s az ehhez szükséges szempontrendszer összegző áttekintése a Száz év találkozásai performansz köré épülő, cirkuszelméleti, esztétikai tárgyú tudományos diákköri dolgozatom.



